stanford-oval/wikipedia huggingface dataset:
การบำบัดด้วยการรู้อาศัยสติ
แหล่งข้อมูลอื่น

Mindfulness-based cognitive therapy for depression: a new approach to preventing relapse, by Zindel V. Segal, J. Mark G. Williams, John D. Teasdale. Guilford Press, 2002. ISBN 1-57230-706-4.
Mindfulness: Finding Peace in a Frantic World by Professor Mark Williams & Dr Danny Penman" Rodale Books US (October 25, 2011). Piatkus UK (5 May 2011)
Mindfulness-based treatment approaches: clinician's guide to evidence base and applications, by Ruth A. Baer. Academic Press, 2006. ISBN 0-12-088519-0.
Mindfulness-Based Cognitive Therapy for Anxious Children: A Manual for Treating Childhood Anxiety, by Randye Semple, Jennifer Lee. New Harbinger Pubns Inc, 2010. ISBN 1-57224-719-3.
Mindfulness Practice in the Treatment of Traumatic Stress, U.S. Department of Veterans Affairs.
id=Mindfulnet.org The independent mindfulness information resourceInformation on MBCT., MBSR Research, applications and resources
Your Guide to Mindfulness-Based Cognitive Therapy, MBCT.com
เตโตรมิโน

เตโตรมิโนอิสระทั้งห้ารูป
เตโตรมิโน (อังกฤษ: Tetromino) เป็นรูปเรขาคณิตจากรูปสี่เหลี่ยมจตุรัสสี่รูปติดต่อกัน เป็นโพลิโอมิโนชนิดหนึ่ง มีทั้งหมด 7 เตโตรมิโน ถ้าไม่นับรูปที่เกิดจากการหมุน โพลิคิวบ์หรือทรงที่เกิดจากลูกบาศก์ติดต่อกันสี่ลูกจะเรียกว่า เตตระคิวบ์ (อังกฤษ: Tetracube) ซึ่งจะเพิ่มเติมจากเตโตรมิโนสามอัน ซึ่งทั้งสามเกิดจากหนึ่งลูกบาศก์บนไตรโอมิโนหัก
เตโตรมิโนชนิดข้างเดียวได้ถูกใช้ในวิดีโอเกมเตตริส ซึ่งในเกมจะเรียกว่า tetrimino
เตโตรมิโน > อิสระ

จะมีทั้งหมดห้าเตโตรมิโนอิสระ คือเตโตรมิฌนที่หมุน, ย้าย และสะท้อนได้ ได้แก่รูป  I, O, Z, T และ L
เตโตรมิโน > ข้างเดียว

คือเตโตรมิโนที่หมุนและย้ายได้เท่านั้น มีทั้งหมด 7 รูปแบ่งเป็น
รูป I
รูป O
รูป T
รูป Z
รูป S เกิดจากการสะท้อนรูป Z
รูป L
รูป J เกิดจากการสะท้อนรูป L
เตโตรมิโน > คงที่

คือเตโตรมิโนที่เคลื่อนย้ายได้อย่างเดียว รวมทั้งหมด 19 ชิ้น ได้แก่หนึ่งชิ้นจากการหมุนรูป O, สองชิ้นจากการหมุนรูป I, S, Z, และสี่ชิ้นจากการหมุนรูป T, J, L
เตตระคิวบ์

จะเพิ่มอีกสามอันคือ
Right screw
Left screw
Branch
อาหารอัลคาไลน์

Leafy green, allium, and cruciferous vegetables are key parts of alkaline diet.
อัลคาไลน์ ไดเอต (หรือ อาหารที่มีสภาวะเป็นด่าง) เป็นการอธิบายถึงกลุ่มของอาหารที่อยู่บนพื้นฐานของความเชื่อที่ว่า อาหารแต่ละประเภทสามารถส่งผลกระทบต่อ ความเป็นกรด และ ค่า pH ของของเหลวในร่างกาย ซึ่งรวมถึง ปัสสาวะ และ เลือด และสามาถนำไปใช้เพื่อรักษาและป้องกันโรค แต่เนื่องจากยังขาดการศึกษาที่สนับสนุนผลดีของอาหารประเภทนี้ ดังนั้นจึงเป็นที่ไม่แนะนำโดยนักโภชนาการและผู้เชี่ยวชาญด้านสุขภาพ
มีการศึกษาความสัมพันธ์ระหว่างอาหารและ สภาวะสมดุลกรดด่าง หรือ การควบคุมภาวะความเป็นกรด – ด่างของร่างกาย มากว่าทศวรรษ การประยุกต์ใช้ทฤษฎีนี้ในทางการแพทย์จะมุ่งเน้นกับการเปลี่ยนแปลงความเป็นกรดของปัสสาวะ โดยหลักแล้วอาหารประเภทนี้สนับสนุนให้หลีกเลี่ยงการบริโภค เนื้อสัตว์ เนื้อสัตว์ปีก ชีส และ ธัญพืช เพื่อที่จะทำให้ปัสสาวะมีความเป็นด่างมากขึ้น (มีค่า pH ที่สูงขึ้น) และเปลี่ยนสภาวะแวดล้อมของปัสสาวะเพื่อที่จะป้องกันการเกิด โรคทางเดินปัสสาวะอักเสบ (UTIs) และ โรคนิ่วไต (Nephrolithiasis) อย่างไรก็ตาม ความยากในการคาดหมายผลของการบริโภคอาหารประเภทนี้ จึงทำให้ การรักษาด้วยยา เป็นวิธีที่ได้รับความนิยมมากกว่าในการปรับค่าความเป็นกรดด่างของปัสสาวะมากกว่าที่จะเป็นการปรับเปลี่ยนอาหาร การบริโภคอาหารที่มีสภาวะเป็นกรดถูกพิจารณาโดยผลงานวิจัยทางวิทยาศาสตร์ที่ตีพิมพ์จำนวนมาก ว่าเป็นปัจจัยเสี่ยงของ โรคกระดูกพรุน (osteoporosis) แม้ว่าในช่วงระยะเวลาไม่นานมานี้ หลักฐานทางวิทยาศาสตร์ไม่สนับสนุนสมมุติฐานนี้
แผนการบริโภค “อาหารที่มีสภาวะเป็นด่าง (alkaline diet)” ยังได้ถูกใช้โดย การแพทย์ทางเลือก โดยแนะนำว่าอาหารประเภทดังกล่าวจะสามารถรักษาหรือป้องกัน โรคมะเร็ง โรคหัวใจ ภาวะระดับพลังงานต่ำ (low energy levels) รวมทั้งโรคอื่น ๆ ข้อกล่าวอ้างดังกล่าวยังไม่มีหลักฐานทางการแพทย์มาสนับสนุน และทำให้เกิดข้อสันนิษฐานที่ไม่ถูกต้องเกี่ยวกับผลของการบริโภคอาหารที่มีสภาวะเป็นด่าง ซึ่งขัดแย้งกับความเข้าใจใน สรีรวิทยา ของมนุษย์
มุมมองทางการแพทย์ > องค์ประกอบของโภชนาการ

ตามทฤษฎีพื้นฐานของการแยกประเภทอาหารนี้ กรดจะถูกสร้างขึ้นโดยการบริโภคอาหารประเภทเนื้อแดง เนื้อไก่ ชีส เนื้อปลา ไข่ และธัญพืช ส่วนด่างจะถูกสร้างโดยการบริโภคอาหารประเภทผักและผลไม้ ยกเว้น แครนเบอร์รี่ พรุน และ ลูกพลัม 
อาหารประเภทผลไม้ตระกูลส้มที่โดยทั่วไปจะถูกพิจารณาว่าเป็นอาหารที่เป็นกรดถูกพิจารณาว่าเป็นอาหารที่ทำให้เกิดด่างในโภชนาการนี้เนื่องจากการแยกประเภทว่าอาหารชนิดใดที่สร้างกรดหรือด่างเกิดจากการพิจารณาส่วนที่เหลือ (residue) ภายหลังจากการการออกซิไดซ์ (เผาไหม้ - Combustion) มากกว่าที่จะเป็นการวัดความเป็นกรดของอาหาร
มุมมองทางการแพทย์ > สมมติฐานในปัจจุบัน

อาหารที่มีส่วนประกอบที่มีสภาวะเป็นกรด (สร้างกรด) จะทำให้ร่างกายพยายามที่จะ ลดความเป็นกรด (buffer) กรดอื่น ๆ ที่อยู่ในร่างกายด้วย การกร่อนกระดูก ซึ่งทำให้กระดูกเปราะและทำให้เพิ่มความเสี่ยงของการเกิด โรคกระดูกพรุน (osteoporosis) ในทางตรงข้าม อาหารที่มีส่วนประกอบที่มีสภาวะเป็นด่าง (สร้างด่าง) จะลดความเสี่ยงของการเกิดโรคกระดูกพรุน ทฤษฎีนี้ได้รับการสนับสนุนในบทความของ สมาคมโภชนาการอเมริกัน (American Dietetic Association) โดยตีพิมพ์ในวารสารของสถาบันวิทยาศาสตร์แห่งชาติของสหรัฐอเมริกา (U.S. National Academy of Science; NAS) เช่นเดียวกับในวารสารวิทยาศาสตร์อื่น ๆ ซึ่งได้ชี้บ่งว่า อาหารที่มีโพแทสเซียมและแมกนีเซียมสูง เช่น ผักและผลไม้ อาจลดความเสี่ยงในการเกิดโรคกระดูกพรุนด้วยการเพิ่มการสร้างสภาวะด่าง อย่างไรก็ตาม การยอมรับสมมุติฐานความเป็นกรด-ด่างว่าเป็นตัวแปรสำคัญของความเสี่ยงที่จะทำให้เกิดโรคกระดูกพรุนโดยวารสารเหล่านี้ ไม่ได้มีการตรวจสอบโดยการวิเคราะห์อย่างเป็นระบบ (Systematic reviews) ที่มีคุณภาพสูง
ผลการวิเคราะห์อย่างเป็นระบบ ซึ่งถูกตีพิมพ์เมื่อไม่นานมานี้ได้วิเคราะห์หลักฐานทางวิทยาศาสตร์ที่มีอยู่อย่างเป็นขั้นเป็นตอน และพบว่าไม่มีหลักฐานที่สำคัญที่สนับสนุนสมมุติฐานของการบริโภคอาหารที่มีสภาวะเป็นกรด เกี่ยวกับการป้องกันโรคกระดูกพรุน ผลการศึกษาด้วยวิธีการวิเคราะห์อภิมาน (meta-analysis) เกี่ยวกับผลของปริมาณฟอสเฟต (Phosphate) ที่บริโภคขัดแย้งกับสมมุติฐานของการบริโภคอาหารที่มีสภาวะเป็นกรดที่เกี่ยวข้องกับแคลเซี่ยมในปัสสาวะและการสลายของกระดูก ผลการศึกษาดังกล่าวชี้ให้เห็นว่าการบริโภคอาหารประเภทนี้ (Alkaline diet) เพื่อป้องกันการสูญเสียแคลเซี่ยมจากกระดูกนั้นไม่สามารถพิสูจน์ได้ ผลการศึกษาอื่น ๆ ที่วิจัยด้วยวิธี Meta-analysis ที่ได้ศึกษาผลของปริมาณการบริโภคอาหารที่เป็นกรดก็ไม่พบหลักฐานที่ชี้บ่งว่าการบริโภคอาหารที่เป็นกรดเพิ่มความเสี่ยงในการเกิดโรคกระดูกพรุนอย่างเช่นที่คาดเดาตามสมมุติฐานของการบริโภคอาหารที่มีสภาวะเป็นกรด  
การพิสูจน์ชิ้นหนึ่งพิจารณาผลของการบริโภค ผลิตภัณฑ์จากนม ซึ่งตามสมมุติฐานแล้วเป็นอาหารที่เพิ่มความเป็นกรดในร่างกายจากองค์ประกอบที่เป็นฟอสเฟตและโปรตีน แต่การพิสูจน์นี้ไม่พบหลักฐานสำคัญที่บ่งชี้ว่าผลิตภัณฑ์จากนมที่บริโภคเข้าไปทำให้เกิดภาวะกรดเกิน (Acidosis) หรือเพิ่มความเสี่ยงในการเกิดโรคกระดูกพรุน
นอกจากนี้ยังมีการคาดเดาว่าการจำกัดการบริโภคอาหารนี้อาจส่งผลเกี่ยวกับ ภาวะกล้ามเนื้อลีบ การสร้างโกรทฮอร์โมน (growth hormone metabolism) หรือ อาการปวดหลัง แม้ว่าจะไม่มีหลักฐานที่ยืนยันสมมุติฐานดังกล่าว ก็ตาม และเนื่องจากการมีประชากรผู้สูงอายุจำนวนมาก การบริโภคอาหารที่มีสภาวะเป็นด่างเพื่อผลทางสุขภาพจึงอาจได้รับความสนใจ แม้ว่าจะมีหลักฐานทางวิทยาศาสตร์ในเรื่องนี้อยู่น้อยมากก็ตาม
การแพทย์ทางเลือก

การแพทย์ทางเลือกซึ่งสนับสนุนโภชนาการอาหารที่มีสภาวะเป็นด่าง (alkaline diet) ได้ใช้หลักการควบคุมอาหารนี้ในการรักษาโรคต่าง ๆ รวมถึง โรคมะเร็ง ข้อกล่าวอ้างนี้ได้ถูกเสนอแนะใน เว็บไซต์ นิตยสาร จดหมาย และ หนังสือ ซึ่งมีต่อบุคคลทั่วไปที่ไม่ใช่ผู้เชี่ยวชาญ  ขณะที่หลักการควบคุมอาหารประเภทนี้ได้ถูกเสนอแนะว่าสามารถเพิ่มพลังงาน ลดน้ำหนัก รักษาโรคมะเร็งและ โรคหัวใจ อย่างไรก็ตามยังไม่มีหลักฐานที่สามารถสนับสนุนข้ออ้างดังกล่าว การควบคุมการบริโภคอาหารประเภทนี้ นอกเหนือจากการลดการบริโภคเนื้อสัตว์และโปรตีน ยังรวมถึงการหลีกเลี่ยงการทานอาหารแปรรูป น้ำตาลทรายขาว แป้งขาว และคาเฟอีน[9] และการออกกำลังกายเฉพาะอย่าง และ แผน การทานอาหารเสริมด้วย
การแพทย์ทางเลือก > หลักฐานเชิงประจักษ์

ผู้ที่สนับสนุนการบริโภคโภชนาการอาหารที่มีสภาวะเป็นด่างเสนอว่าเนื่องจากค่า pH ปกติของร่างกายจะเป็นด่างอ่อน ๆ เป้าหมายของบริโภคอาหารประเภทนี้จึงสะท้อนผลดังกล่าวด้วยการบริโภคอาหารที่ผลิตด่าง ผู้สนับสนุนเหล่านี้กล่าวอ้างว่าการบริโภคอาหารมีองค์ประกอบที่ผลิตกรดสูงซึ่งทำให้ร่างกายมีภาวะเป็นกรดจะทำให้เกิดโรค  กลไกที่กล่าวอ้างว่าอาหารสามารถเปลี่ยนแปลงความเป็นกรดของเลือดอย่างมีนัยสำคัญ ขัดแย้งกับ “ทุกสิ่งที่ทราบเกี่ยวกับสารเคมีของร่างกายมนุษย์” และถูกเรียกว่า “นิทานปรัมปรา” ในคำแถลงโดย สถาบันวิจัยมะเร็งแห่งสหรัฐอเมริกา (American Institute of Cancer Research)  
การบริโภคอาหารที่มีสภาวะเป็นด่างไม่ได้ทำให้เกิดความเปลี่ยนแปลงอย่างต่อเนื่องของระดับค่าความเป็นกรด-ด่างของเลือดหรือแม้แต่ผลทางคลินิก (ซึ่งแตกต่างไปจากระดับค่าความเป็นกรด-ด่าง (pH levels) ในปัสสาวะอันมีผลเนื่องจากการบริโภคอาหารประเภทดังกล่าว) ทั้งนี้เนื่องจากกลไกทางธรรมชาติของร่างกายไม่ได้ต้องการอาหารที่พิเศษ การบริโภคอาหารที่มีสภาวะเป็นด่างจึงมีผลเปลี่ยนแปลงค่าความเป็นกรด-ด่างของเลือดเพียงเล็กน้อยและชั่วคราว.
ข้อกล่าวอ้างโดยผู้ที่สนับสนุนโภชนาการประเภทนี้ยังกล่าวว่าเซลล์มะเร็งเจริญเติบโตในสภาวะแวดล้อมที่เป็นกรดซึ่งการบริโภคอาหารที่มีความเป็นด่างอย่างเหมาะสมจะสามารถเปลี่ยนแปลงสภาวะแวดล้อมของร่างกายเพื่อรักษาโรคมะเร็ง ข้อกล่าวอ้างนี้มองข้ามข้อเท็จจริงที่ว่าในขณะที่เนื้อเยื่อมะเร็งแพร่ขยายในสภาวะแวดล้อมที่เป็นกรด เนื้อเยื่อมะเร็งเองก็สร้างสภาวะความเป็นกรด กล่าวคือการแพร่กระจายอย่างรวดเร็วของเซลล์มะเร็งสามารถสร้างสภาวะแวดล้อมที่เป็นกรด สภาวะแวดล้อมที่เป็นกรดไม่ได้ก็ให้เกิดมะเร็งข้อกล่าวอ้างดังกล่าวยังไม่ยอมรับว่าไม่มีความเป็นไปได้ที่จะลดสภาวะที่มีความเป็นกรดให้น้อยลงในร่างกาย 
แผนการควบคุมและจำกัดการบริโภคอาหารอย่างสุดโต่ง เช่นการควบคุมอาหารประเภทนี้ (alkaline diet) ยังมีความเสี่ยงต่อคนไข้โรคมะเร็ง  มากกว่าข้อดี
ข้อดีอื่น ๆ จากการบริโภคอาหารที่มีความเป็นด่างที่ถูกกล่าวอ้างขึ้นก็ไม่ได้รับการสนับสนุนโดยหลักฐานทางวิทยาศาสตร์อื่น ๆ เช่นกัน แม้ว่าว่าการจำกัดการบริโภคอาหารประเภทนี้จะถูกกล่าวอ้างสามารถเพิ่ม “พลังงาน” หรือ รักษาโรคหลอดเลือด แต่ก็ไม่มีหลักฐานที่จะสนับสนุนข้อกล่าวอ้างนี้[12]เช่นกัน แบบหนึ่งของการควบคุมอาหารนี้ถูกนำเสนอโดย โรเบิร์ต โอ ยัง ว่าเป็นวิธีการลดน้ำหนักในหนังสือมหัศจรรย์ pH (The pH Miracle) สมาคมนักกำหนดอาหารแห่งสหรัฐอเมริกา (Academy of Nutrition and Dietetics หรือ AND) ให้ความเห็นว่าการกำหนดสัดส่วนของอาหารของโรเบิร์ต โอ ยังที่เน้นหนักไปทางการบริโภคผักใบเขียวและการออกกำลังกายย่อมส่งเสริมความมีสุขภาพที่ดี อย่างไรก็ตาม “ทฤษฎีที่คลุมเครือ” ซึ่งเป็นฐานของการกำหนดอาหารของเขาและแผนการอดอาหารที่ซับซ้อนและ การทานอาหารเสริม ทำให้เห็นว่าการควบคุมอาหารแบบนี้ไม่ใช่วิธีการลดน้ำหนักที่ดีต่อสุขภาพ  นอกจากนี้ยังมีการกล่าวอ้างอีกว่ากรดทำให้เกิด โรคข้ออักเสบรูมาทอยด์ (rheumatoid arthritis) และโรคข้อกระดูกอักเสบ (osteoarthritis) ดังนั้นการทานอาหารที่มีสภาวะเป็นด่างสามารถใช้เพื่อรักษาอาการดังกล่าว อย่างไรก็ตาม ยังไม่มีหลักฐานที่จะสนับสนุนการกล่าวอ้างดังกล่าว
การตรวจความเป็นกรดของปัสสาวะและน้ำลายถูกเสนอให้นำมาใช้เป็นวิธีหนึ่งในการวัดระดับความเป็นกรดของร่างกายและระดับความเสี่ยงในการเกิดโรค  อย่างไรก็ตาม ยังไม่มีความสัมพันธ์เชื่อมโยงระหว่างการวัดระดับค่า pH ของปัสสาวะโดย”ชุดตรวจ” ที่บ้าน และความเป็นกรดของร่างกาย
ผลที่ไม่พึงประสงค์

เนื่องจากการบริโภคอาหารที่มีสภาวะเป็นด่างจำกัดการบริโภคอาหารบางชนิด จึงส่งผลให้ขาดความสมดุลของโภชนาการทำให้เกิดภาวะขาดสารอาหารเช่น กรดไขมันที่จำเป็น และ สารพฤกษเคมี หรือ ไฟโตนิวเทรียนท์ (Phytonutrients) เว็บไซต์และหนังสือจำนวนมากที่สนับสนุนโภชนาการประเภทนี้ขายชุดอาหารและอาหารเสริม ทั้งที่ไม่มีความจำเป็นที่จะซื้อผลิตภัณฑ์เหล่านี้แต่อย่างใด ผู้ปฏิบัติตามแผนการควบคุมอาหารต้องใช้ความพยายามอย่างสูงในการจำกัดอาหารประเภทนี้เนื่องจากมีอาหารหลายประเภทที่ถูกจำกัด
แหล่งข้อมูลอื่น

Quackwatch profile of alkaline diet
Discussion on ScienceBlogs about alkaline diets
การล่มสลายของมาเนอปลอว์

| ด ค กความขัดแย้งในพม่า |
| --- | --- |
 ความขัดแย้งด้วยอาวุธ คอมมิวนิสต์ (2491–2531)  ชายแดนจีน-พม่า (2503–2504)  กะชีน  กะเหรี่ยง  กะเหรี่ยง–มอญ  โกก้าง 2552  2558  โรฮีนจา 2521  2534–2535  2559–ปัจจุบัน  ไทใหญ่  หลังรัฐประหารปี 2564 2566 การวางระเบิดและการโจมตี 2490  2526  2542  2546  2548  2553  2556  2561 รัฐประหาร 2505  2531  2564 การประท้วง 2505  2517  2531  2550–2551  2564–ปัจจุบัน ความรุนแรงต่อต้านมุสลิม 2555  2556  2558  2559–ปัจจุบัน หัวข้อที่เกี่ยวข้อง การหยุดยิง  พลรบในความขัดแย้ง  องค์การติดอาวุธชาติพันธุ์ 
การล่มสลายของมาเนอปลอว์ (อังกฤษ: Fall of Manerplaw) เกิดขึ้นเมื่อวันที่ 27 มกราคม พ.ศ. 2538 เมื่อหมู่บ้านมาเนอปลอว์ถูกยึดโดยกองทัพพม่า และกองทัพกะเหรี่ยงพุทธประชาธิปไตย (DKBA) มาเนอปลอว์เป็นที่ตั้งกองบัญชาการของกลุ่มต่อต้านติดอาวุธ 2 กลุ่ม ได้แก่ สหภาพแห่งชาติกะเหรี่ยง (KNU) และแนวร่วมประชาธิปไตยของมวลนักศึกษาพม่า (ABSDF) การโจมตีทางทหารครั้งสุดท้ายโดยกองทัพพม่าได้รับความช่วยเหลือจากข้อมูลตำแหน่งโดย DKBA ได้รับการต่อต้านเพียงเล็กน้อยจากกองทัพปลดปล่อยชาติกะเหรี่ยง (KNLA) ซึ่งผู้นำได้สั่งให้ล่าถอยตามยุทธวิธี
เบื้องหลัง

ชาวกะเหรี่ยงในรัฐกะเหรี่ยง (หรือเรียกอีกอย่างว่ารัฐกะยิน) ทางตะวันออกของพม่า) เป็นกลุ่มชาติพันธุ์ที่ใหญ่เป็นอันดับสามในพม่า มีประชากรคิดเป็นร้อยละ 7 ของประชากรทั้งหมดของประเทศ และได้ต่อสู้เพื่อเอกราชและการปกครองตนเอง ตั้งแต่ปี พ.ศ. 2492 เป้าหมายเริ่มแรกของสหภาพแห่งชาติกะเหรี่ยง (KNU) คือการได้รับเอกราชของชาวกะเหรี่ยง อย่างไรก็ตาม ในปี พ.ศ. 2519 พวกเขาเริ่มเรียกร้องให้มีการรวมตัวเป็นสหพันธรัฐในพม่าโดยมีตัวแทนชาวกะเหรี่ยงอย่างเป็นธรรม และให้ชาวกะเหรี่ยงกำหนดนโยบายของตนเอง
ระยะเวลาก่อนการล่มสลายของมาเนอปลอว์ หมู่บ้านถูกโจมตีหลายครั้งโดยกองทัพพม่า และพื้นที่โดยรอบเป็นที่ก่อเหตุการละเมิดสิทธิมนุษยชนหลายครั้งโดยรัฐบาลเผด็จการทหาร รวมถึงการบังคับใช้แรงงานและการลงโทษด้วยการวิสามัญฆาตกรรม
จุดเริ่มต้น

ในเดือนธันวาคม พ.ศ. 2537 กลุ่มศาสนาพุทธและกลุ่มศาสนาคริสต์ของสหภาพแห่งชาติกะเหรี่ยง (KNU) เริ่มมีความขัดแย้งกันในการสร้างเจดีย์ในเมืองมาเนอปลอว์ อู ธุสะนะ พระภิกษุชาวกะเหรี่ยงที่สั่งก่อสร้างและขณะนั้นท่านเป็นสมาชิกของ KNU ที่ได้ออกมาร่วมประท้วงต่อต้านองค์การร่วมกับคนอื่น ๆ ที่ไม่พอใจกับความเป็นผู้นำของกลุ่มที่นับถือศาสนาคริสต์ เมื่อวันที่ 11 ธันวาคม พ.ศ. 2537 กองทัพปลดปล่อยชาติกะเหรี่ยง (KNLA) ปะทะกับผู้เห็นต่างชาวพุทธในเมืองมาเนอปลอว์ ในที่สุดเหตุการณ์ดังกล่าวนำไปสู่การแตกแยกใน KNU และการก่อตั้งกองทัพกะเหรี่ยงพุทธประชาธิปไตย (DKBA) เมื่อวันที่ 21 ธันวาคม พ.ศ. 2537 ต่อมา อู ธุสะนะได้ทำข้อตกลงกับ พลตรี หม่อง ฮลัล ผู้บัญชาการภาคตะวันออกเฉียงใต้ของกองทัพบกพม่า และพยายามโน้มน้าวชาวบ้านชาวกะเหรี่ยงให้อพยพไป  ค่ายปกป้องผู้ลี้ภัยของ DKBA พระอู ธุสะนะ ยังพยายามชักชวนทหารพุทธของ KNLA ให้แปรพักตร์ไปยัง DKBA และช่วยเหลือกองทัพพม่า
การรุกของกองทัพพม่าและกะเหรี่ยงพุทธฯ

ในเดือนมกราคม พ.ศ. 2538 กองทหารพม่า 4,000 ถึง 10,000 นายและกองทัพกะเหรี่ยงพุทธประชาธิปไตย (DKBA) รุกเข้าสู่เมืองมาเนอปลอว์ และยึดหมู่บ้านใกล้เคียงหลายแห่งได้ สันเขามินยอคี ซึ่งในปี พ.ศ. 2535 ได้รับการปกป้องอย่างเข้มแข็งโดยกองทัพปลดปล่อยชาติกะเหรี่ยง (KNLA) ก็ถูกยึดโดยไม่มีการยิงแม้แต่นัดเดียว ทหารจาก DKBA ช่วยเหลือกองทัพพม่าโดยให้ข้อมูลเกี่ยวกับตำแหน่งของ KNLA และนำทางพวกเขาผ่านป่าไปยังมาเนอปลอว์ ขณะที่กองทัพพม่าและ DKBA เข้าใกล้เมืองมาเนอปลอว์ พลเรือนประมาณ 9,000 ถึง 10,000 คนได้หลบหนีออกจากหมู่บ้านและพื้นที่โดยรอบ รวมทั้งจากค่ายผู้ลี้ภัยในบริเวณใกล้เคียงด้วย
เมื่อกองทัพพม่าและกองทัพกะเหรี่ยงพุทธประชาธิปไตย (DKBA) เคลื่อนกำลังเข้ามาอยู่ในเมืองมาเนอปลอว์เมื่อวันที่ 27 มกราคม พ.ศ. 2538 ผู้นำของกองทัพปลดปล่อยชาติกะเหรี่ยง (KNLA) ได้สั่งการให้ทหารของตนล่าถอยและเผาทำลายหมู่บ้าน ขณะที่ประชาชนในเมืองมาเนอปลอว์ประมาณ 3,000 คน ได้ถูกอพยพออกไปแล้วในตอนนั้น
ผลที่ตามมา

ทหารกองทัพพม่า 5 นายและทหารกองทัพปลดปล่อยชาติกะเหรี่ยง (KNLA) 10 นายเสียชีวิตในการจู่โจมครั้งสุดท้าย ในบรรดากองกำลัง KNLA ที่สามารถหลบหนีการรุกคืบของกองทัพพม่ามีกำลังจำนวน 50 นายได้รับบาดเจ็บ
ผู้ลี้ภัยส่วนใหญ่ที่หลบหนีการสู้รบ มุ่งหน้าไปยังค่ายผู้ลี้ภัยในประเทศไทยใกล้ชายแดนพม่า–ไทย หลังจากยึดมาเนอปลอว์ได้ กองทัพพม่าก็รุกคืบไปยังหมู่บ้านใกล้เคียงซึ่งก่อนหน้านี้ไม่สามารถเข้าถึงได้ ในที่สุดก็มาถึงฐานที่มั่นของสหภาพแห่งชาติกะเหรี่ยง (KNU) ทางตอนใต้ของคอมูรา ซึ่งฐานดังกล่าวตกเป็นของทหารพม่าเมื่อวันที่ 21 กุมภาพันธ์ พ.ศ. 2538
ผลกระทบโดยตรงของการล่มสลายของมาเนอปลอว์ และผลที่ตามมาคือสหภาพแห่งชาติกะเหรี่ยง (KNU) สูญเสียรายได้ส่วนใหญ่มาจากรายได้ภาษีท้องถิ่น ข้อตกลงการตัดไม้ และการค้าข้ามพรมแดน ในขณะที่กองทัพพม่ายึดเมืองชายแดนได้หลายแห่ง
แหล่งข้อมูลอื่น

The Ethnic Minority Fighting a Burmese Onslaught  (YouTube), Journeyman Pictures, April 1992 (documentary)
17°43′30″N 97°44′06″E﻿ / ﻿17.725°N 97.735°E﻿ / 17.725; 97.735
ช่วงเวลาในมักกะฮ์

นี่คือช่วงเวลาของประวัติศาสตร์เมืองมักกะฮ์ ประเทศซาอุดีอาระเบีย
ก่อนศตวรรษที่ 20

100 ปีก่อน ค.ศ. - "เผ่าญุรฮุมจากเยเมนปกครองมักกะฮ์"
ค.ศ.570 - ปีช้าง
ค.ศ.613 - "มุฮัมหมัดเริ่มเผยแผ่ศาสนาต่อสาธารณะ"
ค.ศ.622 / ฮ.ศ.0-1 - มุฮัมมัดฮิจเราะห์ (อพยพ) จากมักกะฮ์ไปมะดีนะฮ์พร้อมกับผู้ติดตาม (มุฮาญิรีน)
ค.ศ.625-629 : มัสยิดของสาวกเริ่มสร้างหลายประเทศ เช่น (เกรละ) อินเดีย และ จีนโดยสาวกรุ่นแรก
กลุ่มมุสลิมทำฮัจญ์ในมักกะฮ์ภายใต้สนธิสัญญาฮุดัยบิยะฮ์
11 ธันวาคม: พิชิตมักกะฮ์
ค.ศ.683 / ฮ.ศ.63-64 - ล้อมมักกะฮ์ กะอ์บะฮ์ถูกเผา
ค.ศ.692 - ล้อมมักกะฮ์
ค.ศ.751 - สร้างเส้นทางแถว Darb Zubaidah [ar] (ar  ) (ถนนแบกแดด-มักกะฮ์)
ค.ศ.793 - ฮารูน อัร-รอชีดมาเยี่ยมเมือง
ค.ศ.810 - เริ่มสร้างท่อระบายน้ำ
ค.ศ.930 - ชาวเมืองถูกไล่โดยกลุ่มกอรอมตอฮ์ หินดำถูกนำออกจากมักกะฮ์
ค.ศ.951 - หินดำถูกนำกลับไปที่มักกะฮ์
ค.ศ.1184 - อิบนุญุบัยร์มาเยี่ยมเมือง
ค.ศ.1265 - ราชวงศ์มัมลูกมีอำนาจ
ค.ศ.1326 - อิบน์ บะฏูเฏาะฮ์มาเยี่ยมเมือง
ค.ศ.1517 - จักรวรรดิออตโตมันมีอำนาจ สุลต่านเซลิมที่ 1 มีฐานะเป็นผู้อารักขามัสยิดศักดิ์สิทธิ์ทั้งสอง
ค.ศ.1630 - น้ำท่วม
ค.ศ.1631 - สร้างกะอ์บะฮ์ใหม่
ค.ศ.1802/1803 - มักกะฮ์ "ครอบครองโดยทหารวะฮาบีย์ของซาอุ"
ค.ศ.1812/1813 - กลุ่มทหารวะฮาบีย์ถูกไล่โดยทหารอียิปต์
ค.ศ.1840 - จักรวรรดิออตโตมันมีอำนาจอีกครั้ง
ค.ศ.1880 - 21 มีนาคม: ชารีฟถูกลอบสังหาร
ค.ศ.1885 - ประชากร: 45,000 (โดยประมาณ)
ค.ศ.1886 - เริ่มใช้แท่นพิมพ์ (ปีที่ใกล้เคียง)
ศตวรรษที่ 20

ค.ศ.1908 / ฮ.ศ.1325-1326
กันยายน: เริ่มดำเนินการทางรถไฟสายฮิญาซ (ดามัสกัส-มักกะฮ์)
ฮุเซ็น บิน อะลี เป็นชารีฟคนใหม่
เริ่มตีพิมพ์หนังสือพิมพ์ อัล-ฮิญาซ
ค.ศ.1912 - ก่อตั้ง มัดรอซัต อัล-ฟาลาฮ์
ค.ศ.1916 / ฮ.ศ.1334-1335
มิถุนายน–กรกฎาคม: สงครามในมักกะฮ์
เริ่มตีพิมพ์หนังสือพิมพ์ อัล-กิบละฮ์
ค.ศ.1921 - ประชากร: 80,000 (โดยประมาณ)
ค.ศ.1924 / ฮ.ศ.1342-1343
สงครามในมักกะฮ์
12 ธันวาคม: เริ่มตีพิมพ์หนังสือพิมพ์ อุมมุ อัล-กุรอ
ประชากร: 60,000 (โดยประมาณ)
อะลีแห่งฮิญาซ เป็นชารีฟคนใหม่
ค.ศ.1925 - เมืองกลายเป็นส่วนหนึ่งของประเทศซาอุดีอาระเบีย
ค.ศ.1926 - ก่อตั้งโรงเรียนสุสานอัล อดิล และอัล-มะฮัด อัล-อิลมี ซุอูดี
ค.ศ.1929 - ก่อตั้งอมานาต อัล-อะซีมา (เทศบาล)
ค.ศ.1931 / ฮ.ศ.1349-1350 - ก่อตั้งห้องสมุดประชาชน (ปีที่ใกล้เคียง)
ค.ศ.1932 - ก่อตั้งโรงเรียนดารฺ อัล-ฮะดีษ
คริสต์ทศวรรษ 1930 - ก่อตั้งโรงเรียนอะซิซิยา, ฟัยซาลิยา, ค็อยริยา และซูอุดียา (ปีที่ใกล้เคียง)
ค.ศ.1938 - เปิดห้องสมุด มัคตาบัต อัล-ฮะรอม
ค.ศ.1945 - ก่อตั้ง อัล-วิฮดาคลับ (ชมรมกีฬา)
ค.ศ.1949 / ฮ.ศ.1368-1369 - ก่อตั้งวิทยาลัยคุลลิยยัต อัล-ชาริอะฮ์
ค.ศ.1951 - ก่อตั้งวิทยาลัยการศึกษา.
ค.ศ.1958 - เริ่มตีพิมพ์หนังสือพิมพ์ อัลนัดวา
ค.ศ.1960 - ก่อตั้งโรงเรียนตำรวจ
ค.ศ.1962
ยกเลิกการค้าทาส
ประชากร: 158,908
ค.ศ.1964 / ฮ.ศ.1383-1384
แมลคัม เอ็กซ์ มาเยี่ยมเมือง
ขยาย มัสยิดอัลฮะรอม
ค.ศ.1966 - ก่อตั้งโรงเรียนมะฮัด อัล-นูร์
ค.ศ.1972 - เริ่มเผยแพร่การทำฮัจญ์
ค.ศ.1973 - เริ่มแผน "แผนสุดยอดของเมืองมักกะฮ์อันศักดิ์สิทธิ์"
ค.ศ.1974 - ประชากร: 366,801
ค.ศ.1975 - ไฟไหม้ที่มินา
ค.ศ.1979 - 20 พฤศจิกายน-4 ธันวาคม: เหตุการณ์ยึดมัสยิด อัล-ฮะรอม
ค.ศ.1981 - ก่อตั้งมหาวิทยาลัยอุมมุ อัล-กุรอ
ค.ศ.1986 - เปิดสนามกีฬากษัตริย์อับดุลอะซีซ
ค.ศ.1987 - 31 กรกฎาคม: อุบัติเหตุในมักกะฮ์
ค.ศ.1992 - ประชากร: 965,697
ค.ศ.1997 - 16 เมษายน: ไฟไหม้ในมักกะฮ์
ศตวรรษที่ 21

ค.ศ.2005 - เมษายน: กีฬาสานสัมพันธ์อิสลามจัดในเมือง
ค.ศ.2006 / ฮ.ศ.1426-1427
5 มกราคม: เหตุการณ์โรงแรมถล่มในมักกะฮ์
12 มกราคม: เหตุเหยียบกันช่วงทำฮัจญ์
ธันวาคม: เริ่มลงทุนอับราจ อัล บัยต์
ค.ศ.2007 - สร้างสะพานญามาราตสำหรับคนเดินเท้าใหม่
ค.ศ.2010
เปิดใช้งานเมโทร อัล มะชาอีรฺ อัล มุกัดดัสซะฮ์
เริ่มทำธุรกิจโรงแรมหอนาฬิกามักกะฮ์
ค.ศ.2012
สิงหาคม: การประชุมสุดยอดของอิสลามครั้งที่ 4 จัดในเมือง
สร้างอับราจ อัล บัยต์
ค.ศ.2013 - มิชาล บิน อับดุลลอฮ์ อัล ซะอูด เป็นผู้ว่าราชการประจำแคว้นมักกะฮ์
ค.ศ.2014 / ฮ.ศ.1435-1436 - เริ่มทำธุรกิจโรงแรมรัฟเฟิล มักกะฮ์ พาเลซ และสวิซโซเทล มักกะฮ์
ค.ศ.2015
13 กรกฎาคม: สามารถมองเห็นเมืองได้ผ่าน สแนปแชต
กันยายน: เหตุการณ์เครนล้มที่มักกะฮ์
ดูเพิ่ม

Mecca history
History of Mecca (ภาษาอาหรับ)
รายชื่อชารีฟแห่งมักกะฮ์
Timeline of Muhammad in Mecca
List of mosques in Mecca [ar] (ar  )
ช่วงเวลาในประวัติศาสตร์อิสลาม
ช่วงเวลาของเมืองอื่นในซาอุดีอาระเบีย: ญิดดะฮ์, มะดีนะฮ์ และริยาด
แหล่งข้อมูลอื่น

Map of Mecca, 1946
"H.V. Weakley Photo Gallery: Pilgrimage, Mecca c1912". คลังข้อมูลเก่าเก็บจากแหล่งเดิมเมื่อ 2011-09-06. สืบค้นเมื่อ 2018-06-18 – โดยทาง St Antony's College, Oxford, Middle East Centre Archive.
"(Mecca)". Qatar Digital Library. Qatar National Library.
Europeana. Items related to Mecca, various dates
Digital Public Library of America. Items related to Mecca, various dates
John Walker. "Calendar Converter". Fourmilab.
บัลเลต์

Classical bell tutus in The Dance Class by Degas, 1874
บัลเลต์
บัลเลต์ (ฝรั่งเศส: ballet) หมายถึง การแสดงที่ประกอบด้วยการเต้น และ ดนตรีมีลักษณะเช่นเดียวกับอุปรากร เพียงแต่บัลเลต์เป็นการนำเสนอเนื้อเรื่อง โดยใช้การเต้นเป็นสื่อ มีกำเนิดขึ้นในสมัยฟื้นฟูศิลปวิทยาในอิตาลี ต่อมาในศตวรรษที่ 15 จึงแพร่หลายเข้าไปเป็น concert dance form ในประเทศฝรั่งเศสและรัสเซีย ต่อมาในศตวรรษที่ 19 ได้แพร่หลายเข้าไปในประเทศอิตาลี การพัฒนาในยุคนี้คือ นิยมให้ผู้หญิงเป็นผู้แสดงเอก เรียกว่า บัลเลรินา (Ballerina) ศตวรรษที่ 20 บัลเลต์ได้รับการพัฒนาให้มีรูปแบบใหม่ที่เรียกว่า โมเดิร์นแดนซ์ (Modern Dance) คือ การนำเอาหลักของบัลเลต์มาผสมผสานดัดแปลงให้เป็นการเต้น โดยไม่ต้องใส่รองเท้าบัลเลต์และไม่ต้องใช้ปลายเท้าในลักษณะของบัลเลต์ ผู้มีบทบาทสำคัญในการประพันธ์เพลงบัลเลต์ ได้แก่ ไชคอฟสกี โปรโกเฟียฟ คอปแลนด์ และฟัลย่า
ดูเพิ่ม

List of ballets by title
Ballet glossary
การเต้นรำ และ สุขภาพ
Western stereotype of the male ballet dancer
ผู้หญิงกับการเต้นรำ
Dancewear
หนังสืออ่านเพิ่มเติม

Anderson, Jack (1992). Ballet & Modern Dance: A Concise History (2nd ed.). Princeton, NJ: Princeton Book Company, Publishers. ISBN 0-87127-172-9.
Au, Susan (2002). Ballet & Modern Dance (2nd ed.). London: Thames & Hudson world of art. ISBN 0-500-20352-0.
Bland, Alexander (1976). A History of Ballet and Dance in the Western World. New York: Praeger Publishers. ISBN 0-275-53740-4.
Darius, Adam (2007). Arabesques Through Time. Harlequinade Books, Helsinki. ISBN 951-98232-4-7
Gordon, Suzanne (1984). Off Balance: The Real World of Ballet. McGraw-Hill. ISBN 0-07-023770-0.
Kant, Marion (2007). Cambridge Companion to Ballet (1st ed.). Cambridge,UK: Cambridge University Press, Publishers. ISBN 978-0-521-53986-9.
Kirstein, Lincoln; Stuart, Muriel (1952). The Classic Ballet. New York: Alfred A Knopf.
Lee, Carol (2002). Ballet In Western Culture: A History of its Origins and Evolution. New York: Routledge. ISBN 0-415-94256-X.
แหล่งข้อมูลอื่น

Chisholm, Hugh, บ.ก. (1911). "Ballet" . สารานุกรมบริตานิกา ค.ศ. 1911 (11 ed.). สำนักพิมพ์มหาวิทยาลัยเคมบริดจ์.
แม่แบบ:บัลเลต์
แม่แบบ:การเต้นรำ
Anna Pavlova in Giselle, wearing a romantic tutu
Scene from act 4 of Swan Lake, Vienna State Opera, 2004
Harlequin and Columbina from the mime theater at Tivoli Gardens, Copenhagen, Denmark
A contemporary ballet leap performed with modern, non-classical form